**Manuel Marouan da Kosta Trindade Senussi** (portugalcha: *Manuel Marouane da Costa Trindade Senoussi*) — marokashlik futbolchi, markaziy himoyachi. Fransiya va Portugaliya fuqarosi pasportiga ega.

Da Kostaning otasi portugal, onasi esa yarim marokashlik va yarim fransuz hisoblanadi.

Da Koshta „Fiorentina" safida
Da Kosta faoliyatini „Nansi"da boshlagan. 2005/06-yilgi mavsumda u klub bazasida debyut qilgan va Liga 1da 10 ta oʻyinda, shuningdek , Fransiya Liga kubogi yarim finalida bitta oʻyinda maydonga tushgan va oʻzining yagona golini kiritgan. Nensi uchun gol Le Man klubi darvozasini ishgʻol qilgan. 2006-yil may oyida u Tulondagi turnirda Portugaliya yoshlar terma jamoasi tarkibida oʻynagan. Portugaliyaliklar turnirda gʻalaba qozonganidan soʻng, da Kostani bir nechta klublar sotib olmoqchi boʻlgan. Himoyachini sotib olishga nomzodlar orasida Angliyaning „Newcastle United", Fransiyaning "Parsi Saint-Germain" va „Bordo" klublari bor edi.

Bir nechta takliflardan tanlab, da Kosta Chempionlar ligasida oʻynash uchun Gollandiyaning „PSV" klubiga oʻtishni afzal koʻrgan. „PSV" da Kosta bilan besh yillik shartnoma imzolagan va portugaliyalikning transferi uchun Gollandiya klubi „Nensi"ga 1 million yevro toʻlashiga toʻgʻri kelgan. Gollandiyada da Kosta bir yarim mavsum oʻtkazgan. 16 liga oʻyinida va Chempionlar ligasida 4 oʻyinda maydonga tushgan. Manuel da Kosta 2006-yil 12-sentabrda Angliyaning „Liverpool"" jamoasi bilan oʻyinda debyut qilgan. 2007/08-yilgi mavsum oʻrtalarida da Kostaning Italiya klublaridan biriga oʻtishi haqida mish-mishlar tarqalgan. Daʼvogarlar qatoriga "Juventus", „Inter" va "Milan" klublari kiritilgan.

Manuel da Kosta „West Ham" tarkibida
2008-yilning 29-yanvarida da Kosta „Fiorentina" tomonidan 4,5 million yevroga sotib olingan va besh yillik shartnoma imzolangan. „Fiorentina"ning asosiy jamoasida da Kosta debyutini 8 oydan keyin — 14-sentabr kuni „Napoli" bilan oʻyinda oʻtkazgan. 2009-yil 30-yanvarda da Kostani Italiyaning „Sampdoriya" klubi olti oyga ijaraga olgan. U jamoada ikki oʻyin oʻtkazgan. 15-fevralda „Juventus" bilan Italiya chempionatida va 26-fevralda UEFA kubogi oʻyinida Xarkovning „Metallurg" klubiga qarshi oʻyinda maydonga tushgan. Mavsum yakunlangach, da Kosta „Fiorentina"ga qaytgan.

2009-yil 31-avgustda da Kosta Angliyaning „West Ham United" klubi bilan uch yillik shartnoma imzolagan. Klub va futbolchi oʻrtasidagi transfer summasi oshkor etilmagan, ammo, „Fiorentina" pul tovonidan tashqari da Kostaning transferi uchun „West Ham" yarim himoyachisi Savio Nserekoni ham olgan. 22-sentyabrda da Kosta Liga kubogi doirasida Bolton Uonderersga qarshi oʻyinda klub safida debyut qilgan. 28-sentyabrda Manuel Angliya Premer-ligasidagi ilk oʻyinini „Manchester City"ga qarshi oʻtkazgan. 21-noyabr kuni da Kosta „Hall City" darvozasini ishg‘ol qilib, klub uchun o‘zining birinchi golini kiritgan. Dekabr oyida portugaliyalik futbolchi Moskvaning „Spartak" klubidan koʻchib oʻtish taklifini olgan. Ammo uni rad etishiga toʻgʻri kelgan. Chunki Rossiya chempionati unga „yetarlicha jozibador emas" degan fikrni hosil qilgan.

2011-yil 21-iyun kuni da Kosta Moskvaning „Lokomotiv" klubiga o‘tib, 4 yillik shartnoma imzolagan. Manuel da Kostaning transfer summasi 1,5 million yevroni tashkil qilgani xabar qilingan. Klub prezidenti Olga Smorodskayaning soʻzlariga koʻra, portugaliyalik futbolchi jamoani tark etgan Marko Bashaning oʻrniga sotib olingan. 10-sentyabr kuni portugal futbolchisi „Lokomotiv" safida ilk gollarini kiritgan. Uning "Zenit" bilan oʻyindagi dubli (faoliyatidagi birinchisi) „Lokomotiv"ga 4:2 hisobida gʻalaba keltirgan.

2012-yilning 31-avgustida Manuel da Kosta Portugaliyaning „Nasional" klubiga bir yilga ijaraga berilgan. „Lokomotiv"ga qaytgach, u Turkiyaning „Sivasspor" klubiga sotib yuborilgan. Futbolchi bilan shartnoma 3 yilga tuzilgan.

2015-yil 18-avgustda da Kosta Pireyning „Olimpiakos" jamoasiga koʻchib oʻtgan. Keyinchalik 21- raqam ostida da Kosta „Istanbul Bashakshehir" klubi futbolchisiga aylangan. U klub safida 15 ta o‘yinda maydonga tushib, 3 ta gol urgan va 1 ta golli uzatmani amalga oshirgan. 6-yanvar kuni u „Al-Ittihod" klubiga oʻtgan hamda transfer summasi 4,5 million yevroni tashkil qilgani maʼlum qilingan.

Milliy terma jamoa safida
-------------------------

Manuel da Kosta 2006-yildan 2008-yilgacha Portugaliya yoshlar terma jamoasida oʻynagan. 2006-yil noyabr, 2007-yil mart va 2011-yil avgust oylarida da Kosta Portugaliya terma jamoasiga chaqirilgan, biroq futbolchi terma jamoa safida maydonga tushmagan.

Da Kosta Portugaliya terma jamoasida oʻynashni tanlagan. Chunki u portugal tilini yaxshi bilmasligiga qaramay, oʻzini fransuz emas, balki portugallardek his qilgani sabab boʻlgan.

2011-yil yanvar oyida da Kosta 2010-yil 17-oktyabrga o‘tar kechasi Ilforddagi (London chekkasida joylashgan) „Faces" tungi klubida ayolga jinsiy zo‘ravonlik va zo‘rlashga urinishda ayblangan. Futbolchi hibsga olingan, keyin esa garov evaziga qamoqdan ozod qilingan. Sud majlisida futbolchi jinsiy zoʻravonlik boʻyicha aybini tan olmagan, biroq ayolga qilingan hujum faktini tasdiqlagan. 18-aprel kuni ikkinchi sud majlisida da Kosta yana yangi sud jarayonigacha garov evaziga ozod qilingan. 2011-yil 16-sentyabrda bo‘lib o‘tgan hakamlar hay’ati sudida Kosta oqlangan, biroq unga o‘zini himoya qilish maqsadida ayolni urgani uchun £250 jarima berilgan.

Futbolchining qoʻllarida bir nechta tatuirovka bor, ularning har birining dizayni da Kostaning maʼlum bir mamlakatdagi hayot taassurotlari bilan bogʻliq. Tatuirovkalardan birini italyan ustasi, ikkinchisini fransuz, uchinchisini ingliz ustasi tomonidan chizilgan. Da Kosta rossiyalik ustadan tatuirovka qilishni ham rejalashtirgan.

Statistika
----------

*2019-yil 12-iyul holatida*

|  |
| --- |
| Marokash milliy terma jamoasi |
| Yil | Oʻyinlar | Gollar |
| 2014 | 8 | 0 |
| 2015 | 1 | 0 |
| 2016 | 8 | 0 |
| 2017 | 5 | 0 |
| 2018 | 11 | 1 |
| 2019 | 4 | 0 |
| Jami | 37 | 1 |

Manbalar
--------

1. ↑  Profil igroka (angl.) na sayte Transfermarkt
2. ↑  „Профиль на lfp.fr". 3-oktabr 2009-yilda asl nusxadan arxivlandi. Qaraldi: 18-avgust 2009-yil.
3. ↑  „Ufficiale: Da Costa alla Samp a titolo temporaneo". 9-may 2020-yilda asl nusxadan arxivlandi. Qaraldi: 18-avgust 2009-yil.
4. ↑  „Da Costa in for Savio". 3-sentabr 2009-yilda asl nusxadan arxivlandi. Qaraldi: 1-sentabr 2009-yil.
5. ↑  „Bolton 3-1 West Ham United FT". 8-sentabr 2012-yilda asl nusxadan arxivlandi. Qaraldi: 21-iyun 2011-yil.
6. ↑  „Manchester City match preview". 13-may 2010-yilda asl nusxadan arxivlandi. Qaraldi: 21-iyun 2011-yil.
7. ↑  „Hull 3-3 West Ham". 7-fevral 2020-yilda asl nusxadan arxivlandi. Qaraldi: 21-iyun 2011-yil.
8. ↑  „Да Кошта: в декабре у меня было предложение от «Спартака»". 29-avgust 2011-yilda asl nusxadan arxivlandi. Qaraldi: 25-iyun 2011-yil.
9. ↑  „«Локомотив» приобрёл игрока «Вест Хэма»". 22-dekabr 2014-yilda asl nusxadan arxivlandi. Qaraldi: 21-iyun 2011-yil.
10. ↑  „Трансфер да Кошты обошелся «Локомотиву» в € 1,5 млн". 29-avgust 2011-yilda asl nusxadan arxivlandi. Qaraldi: 21-iyun 2011-yil.
11. ↑  „Смородская: да Кошта берётся на замену Баше". 24-iyun 2011-yilda asl nusxadan arxivlandi. Qaraldi: 21-iyun 2011-yil.
12. ↑  „«Локомотив» победил «Зенит», проигрывая 0:2 после первого тайма". 4-mart 2016-yilda asl nusxadan arxivlandi. Qaraldi: 10-sentabr 2011-yil.
13. ↑  „Защитник «Локомотива» да Кошта проведёт сезон в аренде в «Насьонале»". 23-yanvar 2013-yilda asl nusxadan arxivlandi. Qaraldi: 14-avgust 2013-yil.
14. ↑  „«Локомотив» продал да Кошту в «Сивасспор»". 21-avgust 2013-yilda asl nusxadan arxivlandi. Qaraldi: 14-avgust 2013-yil.
15. ↑  „Мануэл да Кошта перешёл в «Олимпиакос»". 24-aprel 2017-yilda asl nusxadan arxivlandi. Qaraldi: 23-aprel 2017-yil.
16. ↑  „Мануэл да Кошта и Керим Фрай перешли в «Истанбул»". 21-sentabr 2019-yilda asl nusxadan arxivlandi. Qaraldi: 29-oktabr 2020-yil.
17. ↑  „Экс-защитник «Локомотива» перешёл в команду Билича". 31-oktabr 2020-yilda asl nusxadan arxivlandi. Qaraldi: 29-oktabr 2020-yil.
18. ↑  „Manuel da Costa, o defesa que trocou a Franза por Portugal". 6-fevral 2009-yilda asl nusxadan arxivlandi. Qaraldi: 18-avgust 2009-yil.
19. ↑  „West Ham’s Manuel da Costa faces sexual assault charge". 27-fevral 2017-yilda asl nusxadan arxivlandi. Qaraldi: 21-iyun 2011-yil.
20. ↑  „25 января Мануэль да Кошта предстанет перед судом за попытку изнасилования". 2-fevral 2017-yilda asl nusxadan arxivlandi. Qaraldi: 21-iyun 2011-yil.
21. ↑  „Crown court date for Hammers star’s sex assault claims". 18-mart 2012-yilda asl nusxadan arxivlandi. Qaraldi: 21-iyun 2011-yil.
22. ↑  „West Ham defender Manuel Da Costa admits nightclub assault on woman". 2-fevral 2017-yilda asl nusxadan arxivlandi. Qaraldi: 21-iyun 2011-yil.
23. ↑  „Лондонский суд оправдал защитника «Локомотива» да Кошту". 4-mart 2016-yilda asl nusxadan arxivlandi. Qaraldi: 16-sentabr 2011-yil.
24. ↑  „Защитник «Локомотива» Мануэл да Кошта: В России сделаю новое тату — Газета — Советский спорт". 2-fevral 2017-yilda asl nusxadan arxivlandi. Qaraldi: 17-sentabr 2011-yil.
25. ↑  Manuel da Costa at National-Football-Teams.com